ID-DIRETTIVA TAL-KUMMISSJONI
tas-17 ta' Marzu 1982
li tadatta għal-progress tekniku d-Direttiva tal-Kunsill 76/756/KEE dwar l-approssimazzjoni ta' liġijiet ta' l-Istati Membri li għandhom x'jaqsmu ma' l-istallazzjoni ta' mezzi ta' dawl u ta' sinjalazzjoni bid-dawl fuq vetturi bil-mutur u l-karrijiet tagħhom
(82/244/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ekonomika Ewropea,
Wara li kkunsidrat d-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri li għandhom x'jaqsmu ma' l-approvazzjoni tat-tip ta' vetturi bil-mutur u l-karrijiet tagħhom ([1]), kif l-aħħar emendata bid-Direttiva 80/1267/KEE ([2]) u bl-Att ta' Adeżjoni tal-Ġreċja, u partikolarment l-Artikolu 11 tagħha,
Wara li kkunsidrat id-Direttiva tal-Kunsill 76/756/KEE tas-27 ta' Lulju 1976 dwar l-approssimazzjoni ta' liġijiet ta' l-Istati Membri li għandhom x'jaqsmu ma' l-istallazzjoni ta' mezzi ta' dawl u ta' sinjalazzjoni bid-dawl fuq vetturi bil-mutur u l-karrijiet tagħhom ([3]), kif emendata bid-Direttiva tal-Kummissjoni 80/233/KEE ([4]
), u partikolarment l-Artikolu 4 tagħha,
Billi, fid-dawl ta' l-esperjenza miksuba u minħabba l-progress tekniku, huwa issa possibbli mhux biss li jiġu suplimentati ċerti ħtiġiet u li jinġiebu aktar konformi mal-kondizzjonijiet attwali tat-test, imma ukoll biex jiġu magħmula aktar stretti sabiex tiżdied is-sigurtà kemm ta' dawk li jkunu fil-vetturi u oħrajn li juzaw it-toroq;
Billi l-miżuri previsti f'din id-Direttiva huma skond l-opinjoni tal-Kumitat għal-Adatazzjoni għal-Progress Tekniku ta' Direttivi dwar it-Tneħħija ta' Ostakoli Tekniċi għall-Kummerċ fis-Settur ta' Vetturi bil-Mutur,
ADOTTAT DIN ID-DIRETTIVA
L-Artikolu 1
L-Anessi I u II għad-Direttiva 76/756/KEE huma b'dan emendati kif stipulat fl-Anness għal-din id-Direttiva.
L-Artikolu 2
1. B'effett mill-1 ta' Ottubru 1982, l-ebda Stat Membru ma jista', għal raġunijiet li għandhom x'jaqsmu ma' l-istallazzjoni ta' mezzi ta' dawl u ta' sinjalazzjoni bid-dawl, kemm jekk obbligatorji jew fakultattivi, elenkati fil-punti 1.5.7 sa 1.5.20 ta' l-Anness I għad-Direttiva 76/756/KEE:
- jirrifjutaw, fir-rigward ta' tip ta' vettura, li jagħtu ' approvazzjoni tat-tip tal-KEE, li joħorġu d-dokument imsemmi fl-aħħar inċiż ta' l-Artikolu 10(1) tad-Direttiva 70/156/KEE, jew li jagħtu approvazzjoni tat-tip nazzjonali, jew
- jipprojbixxu d-dħul fis-servizz ta' vetturi,
jekk l-istallazzjoni ta' mezzi tad-dawl u ta' sinjalazzjoni bid-dawl imsemmija f'dan it-tip ta' vettura jew fuq dawn il-vetturi tkun konformi mad-dispożizzjonijiet ta' din id-Direttiva.
2. B'effett mill-1 ta' Jannar 1983, l-Istati Membri:
- ma għandomx aktar joħorġu d-dokument imsemmi fl-aħħar inċiż ta' l-Artikolu 10(1) tad-Direttiva 70/156/KEE fir-rigward ta' tip ta' vettura li fiha l-istallazzjoni ta' mezzi tad-dawl u ta' sinjalazzjoni bid-dawl imsemmija ma tkunx konformi mad-dispożizzjonijiet ta' din id-Direttiva,
- jistgħu jirrifjutaw li jagħtu approvazzjoni tat-tip nazzjonali fir-rigward ta' tip ta' vettura li fiha l-istallazzjoni ta' mezzi tad-dawl u ta' sinjalazzjoni bid-dawl imsemmija ma tkunx konformi mad-disposizzjoinijiet ta' din id-Direttiva.
3. B'effett mill-1 ta' Ottubru 1984, l-Istati Membri jistgħu jipprojbixxu d-dħul fis-servizz ta' vetturi li fir-rigward tagħhom kien inħareġ ċertifikat skond l-Artikolu 10 tad-Direttiva 70/156/KEE li jikonċerna l-istallazzjoni ta' mezzi tad-dawl u ta' sinjalazzjoni bid-dawl imsemmija wara l-1 ta' Ottubru 1979, fejn l-istallazzjoni ta' dawn il-mezzi ma tkunx konformi mad-dispożizzjonijiet ta' din id-Direttiva.
L-Artikolu 3
Stati Membri għandhom idaħħlu fis-seħħ id-disposizzjoniiet neċessarji sabiex ikunu konformi ma' din id-Direttiva mhux aktar tard mill-1 ta' Ottubru 1982 u għandhom minnufih jinformaw il-Kummissjoni b'dan.
L-Artikolu 4
Din id-Direttiva hija indirizzata lill-Istati Membri.
Magħmula fi Brussels, fis-17 ta' Marzu 1982.